פיטר פרבס סמית'

פיטר פרבס סמית' (באנגלית: Peter Purves Smith; 26 במרץ 1912 – 23 ביולי 1949) היה צייר אוסטרלי. הוא היה האמן המודרני הראשון באוסטרליה שצייר נושאים אוסטרליים היסטוריים והיה בין האמנים האוסטרלים הראשונים שהיה להם קשר ישיר עם התנועה הסוריאליסטית הבינלאומית. עם זאת, הקריירה האמנותית שלו הוקפאה בזמן ששירת במלחמת העולם השנייה, ובהמשך בגלל מחלה.Bell, George. "Peter Purves Smith". The Sun. 12 April 1950.

 ביוגרפיה 
פיטר פרבס סמית' נולד ב -26 במרץ 1912 במזרח מלבורן, הילד השני והבן היחיד של חקלאים ילידי ויקטוריה ויליאם פרבס סמית' ולו פרבס סמית'. סבו היגר מסקולטלנד לאוסטרליה בזמן הבהלה לזהב בשנת 1854.

ב־1905 התחתן ויליאם עם לורה (לו) צ'פמן והפך למגדל צאן. הם גידלו את ילדיהם אליסון (המכונה ג'וסלין) ופיטר במקומות שונים ברחבי ויקטוריה, ומעולם לא התיישבו לצמיתות במקום אחד. פרבס סמית' למד בבית ספר יסודי באנגליה ובבית הספר באוסטרליה, לצד האמן ועמיתו לעתיד ראסל דרייסדייל. על מנת לרצות את אביו, פיטר נכנס למכללת חיל הים המלכותית של אוסטרליה בשנת 1926, אך נשר שלוש שנים מאוחר יותרSmith, Bernard (1971). Australian Painting, 1788–1970. Melbourne: Oxford University Press. p. 240 ויליאם פרבס סמית' התאבד בערב חג המולד, 1932.

בעקבות התאבדות אביו, פיטר טייל רבות ברחבי אירופה. באנגליה, 1934, אחותו של פרבס סמית' שמה לב לתחביב שלו לשרטט, והציעה לו ללמוד בבית ספר לאמנות. הוא למד בבית הספר לאמנות מודרנית בגרוסוונור בשנת 1935, וחזר לאוסטרליה שם הוא פגש שוב את ידידו ראסל דרייסדייל ואת הסטודנטית מייז ניובולד, שאיתה התחתן בשנת 1946. דרייסדייל והוא עבדו בשיתוף פעולה הדוק והשפיעו אחד על השני. מלבד מוריו ודריסדייל השפיעו על סגנונו גם אמדו מודיליאני, פול נאש, אנרי רוסו, מוריס אוטריו, כריסטופר ווד והסוריאליזם.Hughes, Robert (1970). The art of Australia. London: Penguin Books. p. 192

 קריירה 
ממוזער|347x347 פיקסלים|פיטר סמית', צייד קנגורו
במהלך סוף שנות השלושים של המאה העשרים, צייר פרבס סמית' בלונדון ובפריז. לא רק שפורבס סמית' צייר את סביבתו הפיזית החדשה ("הבוקר המוקדם בפריז" בשנת 1939) ואת הסביבה הפוליטית (הנאצים, נירנברג משנת 1938), אלא גם המשיך לצייר את הנוף האוסטרלי. תמונה שלו "צייד הקנגורו", נרכשה על ידי המוזיאון לאמנות מודרנית, ניו יורק.Gilchrist, Maureen. "The retrospective "Homage to Peter Purves Smith" at the Joseph Browns Gallery (5 Collins Street, City) exhumes a nearly forgotten but important World War II Australian painter". The Age. 14 July 1976.

בשנת 1939, מבקר האמנות ג'ינו ניבי אמר כי "פרבס סמית' נראה כאחד הציירים הטובים ביותר לתת פרשנויות אלגוריות למראה הבתולי של הנוף האוסטרלי".Russell Drysdale 1912–1950: Essay 1, abc.net.au. על פי היסטוריון האמנות סשה גרישין, התיאורים ה"אפוקליפטיים "של פרבס סמית' את השממה של אוסטרליה מעבירים תחושת פחד מפני מרחב עצום".Grishin, Sasha (1997), "Art into Landscapes: New Australian Images Through British Eyes" (PDF), Humanities Research, Centre for Cross-Cultural Research, Australian National University: 46–59

 מלחמת העולם השנייה 
לאחר פרוץ המלחמה הוא חזר מארצות הברית ללונדון באוקטובר וניסה להתגייס לצבא הבריטי, אך אמרו לו לחכות. במהלך החודשים שחלפו הלך מצב נפשו והשתנה. אשתו חזרה למלבורן, ודחקה בפיטר לחזור לאוסטרליה. אך הוא התגייס במאי 1940.Eagle, Mary. Peter Purves Smith: a Painter in Peace and War. Beagle Press, 2000 pp. 137
ממוזער|פיטר סמת', הקצב המתחנן,1948
תפקידו הראשון של פרבס סמית' בצבא היה הובלת דלק וציוד צבאי ברחבי דרום אנגליה. החיים במחנות האימונים היו קשים מבחינה נפשית. בספטמבר 1941, לאחר שהתנדב להצבה בארצות אחרות, יצא לשירות פעיל במערב אפריקה. פרבס סמית' היה סגן שהוצב בניגריה. מה שנשאר ממכתביו של פרבס סמית' מתאר את ההיבטים היומיומיים בחיים בג'ונגל, מהטבע האפריקאי והסלידה ההולכת וגוברת שלו מריח הגוף ומראה הזיעה. הוא היה ביחידת תובלה שהעבירה הספקה דרך אזורי המדבר המערבי  אל מצרים, עד ספטמבר 1943. הרבה יותר מאוחר, צייר פרבס סמית' מהזיכרון את המסעות בצ'אד במערב אפריקה (1948, הגלריה הלאומית של ויקטוריה).

בשנת 1944 הוא פעל עם וינגייט מאחורי הקווים היפניים בבורמה. מיד לאחר המלחמה הוא אושפז עקב שחפת.

 חזרה למלבורן 
במאי 1946 חזר לאוסטרליה וגם עבר לצייר בגישה מופשטת הרבה יותר. ציור השמן האחרון של פרבס סמית' היה נוף שצויר מביתו בסאסאפרס,

בעקבות השחפת, פיטר פרבס סמית' אושפז בשנת 1948 ונפטר לאחר ניתוח ב-23 ביולי 1949.

למרות גוף היצירה הקטן שלו, המונה פחות מ -100 ציורים [5] פרבס סמית' התגלה כאמן מהולל - שהשפיע על רבים מבני דורו - והוכר כ"ראשון האמנים המודרניים הצעירים שתיאר את חיי הארץ ".

שתי תערוכות רטרוספקטיביות התקיימו במלבורן: אחת בגלריית סטנלי קו בשנת 1950, והשנייה בגלריית ג'וזף בראון בשנת 1976. תערוכה נודדת של עבודותיו נערכה בשנת 2001 בעקבות פרסום הביוגרפיה של מרי איגל "פיטר פרבס סמית': צייר בשלום ובמלחמה".James, Bruce (20 March 2001). Interview with Mary Eagle, author of Peter Purves Smith: a Painter in Peace and War. Arts Today, Radio National, ABC

לאחר מות אשתו של ראסל דרייסדייל בשנת 1963, נישא דרייסדייל למייזי פרבס סמית' בשנת 1964.

 גלריה 

 קישורים חיצוניים 

 הערות שוליים 

קטגוריה:ציירים אוסטרלים
קטגוריה:אוסטרלים שנולדו ב-1912
קטגוריה:נפטרים ב-1949